Rikunarita-ORG/Wikinium huggingface dataset:
# אוקטובר

|  |  |  |  |
| --- | --- | --- | --- |
|

|  |  |  |
| --- | --- | --- |
| ►► | **אוקטובר** | ◄◄ |

 |
| * 2024
* 2025
* 2026
* 2027
* 2028

|  |
| --- |
| **אוקטובר 2024** |
|    א    |    ב    |    ג    |    ד    |    ה    |    ו    | **ש** |
|   | 1  | 2  | 3  | 4  | **5** |
| 6  | 7  | 8  | 9  | 10  | 11  | **12** |
| 13  | 14  | 15  | 16  | 17  | 18  | **19** |
| 20  | 21  | 22  | 23  | 24  | 25  | **26** |
| 27  | 28  | 29  | 30  | 31  |   |

|  |
| --- |
| **אוקטובר 2025** |
|    א    |    ב    |    ג    |    ד    |    ה    |    ו    | **ש** |
|   | 1  | 2  | 3  | **4** |
| 5  | 6  | 7  | 8  | 9  | 10  | **11** |
| 12  | 13  | 14  | 15  | 16  | 17  | **18** |
| 19  | 20  | 21  | 22  | 23  | 24  | **25** |
| 26  | 27  | 28  | 29  | 30  | 31  |   |

|  |
| --- |
| **אוקטובר 2026** |
|    א    |    ב    |    ג    |    ד    |    ה    |    ו    | **ש** |
|   | 1  | 2  | **3** |
| 4  | 5  | 6  | 7  | 8  | 9  | **10** |
| 11  | 12  | 13  | 14  | 15  | 16  | **17** |
| 18  | 19  | 20  | 21  | 22  | 23  | **24** |
| 25  | 26  | 27  | 28  | 29  | 30  | **31** |

|  |
| --- |
| **אוקטובר 2027** |
|    א    |    ב    |    ג    |    ד    |    ה    |    ו    | **ש** |
|   | 1  | **2** |
| 3  | 4  | 5  | 6  | 7  | 8  | **9** |
| 10  | 11  | 12  | 13  | 14  | 15  | **16** |
| 17  | 18  | 19  | 20  | 21  | 22  | **23** |
| 24  | 25  | 26  | 27  | 28  | 29  | **30** |
| 31  |   |

|  |
| --- |
| **אוקטובר 2028** |
|    א    |    ב    |    ג    |    ד    |    ה    |    ו    | **ש** |
| 1  | 2  | 3  | 4  | 5  | 6  | **7** |
| 8  | 9  | 10  | 11  | 12  | 13  | **14** |
| 15  | 16  | 17  | 18  | 19  | 20  | **21** |
| 22  | 23  | 24  | 25  | 26  | 27  | **28** |
| 29  | 30  | 31  |   |

tabBackground:;tabBorder:#AAAAAA;defaultTab:2; |

**אוקטובר** (מלטינית **October**, ההגייה העברית נגזרת מהשפה הגרמנית) הוא החודש העשירי בלוח השנה הגרגוריאני.

שמו של חודש זה נובע מהמילה הלטינית octo, אוקטו, שפירושה "שמונה". זאת מכיוון שהחודש הזה היה החודש השמיני בלוח השנה הרומי המקורי, אשר נפתח בחודש מרץ ושהיו בו רק עשרה חודשים (החודשים ינואר ופברואר נוספו רק מאוחר יותר).

באזור חצי הכדור הצפוני, אוקטובר הוא חודש סתווי ואילו באזור חצי הכדור הדרומי, אוקטובר הוא חודש אביבי.

בשנים שאינן מעוברות, חודש אוקטובר מתחיל באותו יום בשבוע שבו התחיל חודש ינואר.

המזלות של חודש אוקטובר הם מאזניים ועקרב.

בחודש אוקטובר יש 31 ימים.

* צבעי הסתיו, באוקטובר באנגליה
* החג הנוצרי העממי ליל כל הקדושים נחגג מדי שנה ב-31 באוקטובר בקרב קהילות נוצריות רחבי העולם המערבי
* חודש אוקטובר בשעת חריש. אחד מדפי לוח השנה כפי שמופיע בספר השעות "השעות העשירות מאוד של דוכס ברי"

## קישורים חיצוניים

* אוקטובר, באתר אנציקלופדיה בריטניקה (באנגלית)

## הערות שוליים
# האספה הלאומית (סרביה)

האספה הלאומית
Народна скупштина Републике Србије|
מדינה |
סרביה  |
|
היסטוריה |
|
תקופת הפעילות |
1903–הווה (כ־123 שנים)  |
|
רשות קודמת | National Assembly of the People's Republic of Serbia  |
|
הרכב |
|
מספר מושבים |
250  |
|
מנהיגים |
|
יושב ראש |
ולדימיר אורליץ'  |
|
משכן |
|   |
|
בית האספה הלאומית  |
|
אתר אינטרנט |
| www.parlament.gov.rs |
|   |

**האספה הלאומית** (בסרבית: **Народна скупштина** / **Narodna skupština**) היא הפרלמנט והרשות המחוקקת בסרביה, המורכבת מ-250 נציגים הנבחרים בבחירות חשאיות מדי ארבע שנים. מיקום הפרלמנט הוא בבירת סרביה, בלגרד.

ישנן כיום כ-30 ועדות בפרלמנט.

קואליציה וממשלה (138)| אסור לסרביה לעצור (המפלגה הפרוגרסיבית הסרבית, מפלגת ימין פופוליסטי) | 111 מושבים |
| --- | --- |
| המפלגה הסוציאליסטית הסרבית | 12 מושבים |
| המפלגה הסוציאל-דמוקרטית הסרבית | 6 מושבים |
| עצמאיים | 2 מושבים |
| **נתמך על ידי (16):** |  |
| **ברית ההונגרים בוויבודינה** | **6 מושבים** |
| **סרביה המאוחדת (מפלגת ימין דתית)** | **5 מושבים** |
| **עצמאיים** | **5 מושבים** |
| **אופוזיציה (96)** |  |
| האלטרנטיבה הלאומית הדמוקרטית (מפלגת ימין מלוכנית) | 12 מושבים |
| תנועת העם הסרבית (מפלגת מרכז ימין) | 12 מושבים |
| המפלגה למען החופש והצדק (מפלגה מרכז-שמאל פרו אירופית) | 12 מושבים |
| חזית השמאל הירוק | 10 מושבים |
| סרצה (סרביה במרכז) | 9 מושבים |
| המפלגה הדמוקרטית הסרבית | 8 מושבים |
| אנו-קול מסרביה (מפלגת ימין פרו רוסית) | 7 מושבים |
| איחוד האזרחים החופשיים, מפלגת הבוסנים והפעולה הדמוקרטית | 6 מושבים |
| התעוררות אקולוגית | 5 מושבים |
| אנו-כוח לעם (מפלגת ימין פרו רוסית) | 5 מושבים |
| איחוד ארגוני העובדים והמפלגה החדשה (איחוד של מפלגת שמאל סוציאליסטית ומפלגת מרכז) | 5 מושבים |
| עצמאיים | 4 מושבים |

## בחירות

כל סרביה היא מחוז בחירה אחד. ישנה אפשרות להקדים את הבחירות אם הממשלה מתפטרת ואין רוב פרלמנטרי לממשלה חלופית. אחוז החסימה עומד על כ-5% וחלוקת המושבים היא על פי שיטת ויקטור ד'הונד. הפרלמנט מחויב להתכנס לראשונה עד חודש שלאחר פרסום תוצאות הבחירות.

## סמכויות

* חקיקת חוקים,
* אימוץ ותיקון החוקה
* בחירת ממשלה
* החלטה על שינויים בנוגע לגבולות סרביה;
* קריאה למשאל עם
* אשרור חוזים בינלאומיים במקרים מסוימים
* החלטה על מלחמה או שלום, הצהרה על מצב מלחמה או חירום
* פיקוח על עבודת מנגנוני הביטחון;
* אימוץ אסטרטגיית הגנה ותוכניות מרחביות
* העברת התקציב
* הענקת חנינה על עבירות פליליות.
* בחירת הממשלה, פיקוח על עבודתה ופיטורי שרים
* מינוי או מפטרת אישים ציבוריים כגון שופטי בית משפט חוקתיים ואת נשיאי בית המשפט העליון לערעורים, נגיד הבנק הלאומי של סרביה ופקידי מדינה אחרים.

כל ההחלטות מתקבלות על ידי הצבעת רוב רגיל בישיבה שבה רוב הצירים נמצאים, למעט תיקון החוקה שדורש רוב של שני שלישים.

## נציגות בפרלמנט

לפחות 30% מהצירים הם נשים. ישנו איסור על הנציגים להחזיק במשרות אחרות על מנת למנוע ניגוד עניינים, אך הם נהנים מחסינות פרלמנטרית. הסיעות בפרלמנט נוצרות לא יאוחר משבוע לאחר מועד הבחירות ומכילות לפחות חמישה חברי פרלמנט.

## קישורים חיצוניים

 מדיה וקבצים בנושא **האספה הלאומית** בוויקישיתוף

* אתר האינטרנט הרשמי של האספה הלאומית (בSerbian Latin alphabet, בסרבית ובאנגלית)
# זוראן ז'יווקוביץ'

זוראן ז'יווקוביץ'
Зоран Живковић|  |
|
לידה |
22 בדצמבר 1960 (בן 65) ניש, הרפובליקה הפדרלית הסוציאליסטית של יוגוסלביה  |
|
מדינה |
סרביה  |
|
השכלה |
אוניברסיטת בלגרד  |
|
מפלגה |
המפלגה הדמוקרטית  |
|
מספר ילדים |
2  |
|
חתימה |   |
|

ראש ממשלת סרביה ה־7|
18 במרץ 2003 – 3 במרץ 2004 (11 חודשים ו־17 ימים) |
|
תחת נשיאי סרביה |
נטשה מיצ'יץ' (בפועל) דראגן מרסיצ'נין |
|
→ זוראן ג'ינג'יץ'ווייסלב קושטוניצה ← |

 |
|

שר הפנים של סרביה ומונטנגרו|
4 בנובמבר 2000 – 17 במרץ 2003 (שנתיים ו־4 חודשים) |
|
→ זוראן סוקולוביץ' |

 |
|

ראש עיריית ניש ה־2|
26 בינואר 1997 – 10 בנובמבר 2000 (3 שנים ו־9 חודשים) |
|
→ מילה איליץ'גוראן צ'יריץ' ← |

 |
|   |

**זוראן ז'יווקוביץ'** (בסרבית: **Зоран Живковић**; ‏נולד ב-22 בדצמבר 1960) הוא ראש ממשלתה לשעבר של סרביה, שהחליף בתפקיד את זוראן ג'ינג'יץ' לאחר הירצחו במרץ 2003.

## ביוגרפיה

ז'יווקוביץ' נולד בעיר ניש, ושם גם סיים את לימודי התיכון. לאחר מכן עבר ללמוד בקולג' של בלגרד ועסק ביזמות לפני שנכנס לזירה הפוליטית.

בשנת 1992 הצטרף ז'יווקוביץ' למפלגה הדמוקרטית של סרביה והפך למנהיג המפלגה ולנציגה בפרלמנט. בסוף 1996 הוא הוביל את מחאת האופיזיציה נגד זיופי הבחירות, ונבחר לראש העיר הראשון של עירו ניש ב-1997. בשנת 2000 היה ז'יווקוביץ' אחד הכוחות המניעים של הזרם הדמוקרטי להפלתו מהשלטון של סלובודן מילושביץ', ולאחר מכן התמנה לשר הפנים של הרפובליקה הפדרלית של יוגוסלביה, תפקיד בו כיהן עד 2003, אז הפכה הרפובליקה לאיחוד המדיני של סרביה ומונטנגרו.

לאחר ההתנקשות בזוראן ג'ינג'יץ' התייצב ז'יווקוביץ' בראש ממשלת הרפורמה בזמן המשטר הצבאי שהוכרז במדינה והוביל את הלחימה בפשיעה ובשחיתות. כהונתו סבלה מביקורת רבה על מעצרים שעוררו מחלוקת, שערוריות פוליטיות, וקואליציה לא יציבה. עקב התמיכה הפוחתת בו פרש ז'יווקוביץ' מהנהגת המפלגה הדמוקרטית בבחירות לפרלמנט הסרבי ב-2004, לטובת בוריס טאדיץ', שנבחר למנהיג החדש.

הוא נשוי ואב לשני ילדים.

## קישורים חיצוניים

 מדיה וקבצים בנושא **זוראן ז'יווקוביץ'** בוויקישיתוף
* זוראן ז'יווקוביץ', באתר אנציקלופדיה בריטניקה (באנגלית)

 ערך זה הוא קצרמר בנושא סרבים ובנושא פוליטיקאים. אתם מוזמנים לתרום לוויקיפדיה ו**להרחיב אותו**.
# רומן

**רומן** הוא סוגה ספרותית. בימינו מקובל לכנות בשם "רומן" כל יצירת סיפורת בפרוזה שהיא רחבת היקף דייה; סיפורת מצומצמת יותר מכונה סיפור קצר, נובלה או נובלטה, לרוב בהתאם לכמות המילים שהסיפור מכיל. יש הטוענים שהרומן התפתח באירופה מתוך האפוס (שהוא עלילתי באופיו, שלא כמו יתר סוגי השירה) והרומנס,
סוג נודע זה, שהוא בעל היקף נרחב ומשתרע לעיתים על כמה כרכים, עבר גלגולים רבים.

## היסטוריה

הרומנים הראשונים בעולם המערבי, ובכלל, נכתבו ביוונית עתיקה ובלטינית בין המאה הראשונה לפני הספירה למאה הרביעית לספירה. ידועים לפחות עשרים רומנים כאלה, שהמוקדם בהם הוא ככל הנראה "קלירואה" מאת כריטון. בין הרומנים האלה, שחלקם שרדו בשלמותם או כמעט בשלמותם, ניתן למנות את "דפניס וכלואה" מאת לונגוס, "סטיריקון" מאת פטרוניוס (רק חלק קטן ממנו שרד), "חמור הזהב" מאת אפוליוס, "סיפור אתיופי" ("אתיופיקה") מאת הליודורוס, ועוד.

עם זאת מקובל לראות ב"דון קישוט" של מיגל דה סרוואנטס את הרומן האירופי הראשון, אם כי יש המקדימים וכוללים כבר את "גרגנטואה ופנטגרואל" של פרנסואה רבלה בסוגה זו. הספר "מעשה גנז'י" של הסופרת היפנית מורסקי שיקיבו נחשב גם הוא לרומן, אף שהקדים את הרומנים האירופיים בכ־500 שנה. אונורה דה בלזק נחשב בעיני רבים אבי הרומן המודרני.

עד המאה ה־18 התייחס המונח לספרים המתארים עלילות רומנטיות (רומן רומנטי), אך כיום הוא מקיף את כל התחום של יצירת הסיפורת רחבת ההיקף בפרוזה. לעיתים קרובות הרומן מאופיין בעלילה מורכבת ורבת־רבדים, או אף בכמה עלילות מקבילות, וכן בריבוי מקומות, זמנים ודמויות מורכבות (עגולות). המבנה עשוי לכלול אקספוזיציה, הסתבכות העלילה, נקודת מפנה, נקודת שיא, התרה וסיום. אין הסכמה גורפת על הגדרת הרומן, וחוקרים אחדים עשויים לחלוק על האמור לעיל. עם זה, האמור לעיל משקף את הדעות הרווחות ביותר וכן את השימוש היום-יומי במילה רומן.

מקור המילה "רומן" ככל הנראה בגרמנית, שבה הסוגה נקראת Roman. בכמה שפות אירופאיות אחרות משתמשים במונח נוֹבֵל, אשר מקורו במילה הצרפתית nouvelle ("חדשה").

## ראו גם

* סיפור קצר
* ספרות ילדים
* ספרות פרולטרית
* נובלה
* רומן גרפי
* רומן חזותי
* רומן רומנטי
* רומן מפתח

## קישורים חיצוניים

* art/novel רומן, באתר אנציקלופדיה בריטניקה (באנגלית)

## הערות שוליים

 ערך זה הוא קצרמר בנושא ספרות. אתם מוזמנים לתרום לוויקיפדיה ו**להרחיב אותו**.
# סרטנאים

| סרטנאים |
| --- |
|  |
| מיון מדעי |
| ממלכה: | בעלי חיים |
| מערכה: | פרוקי-רגליים |
| תת־מערכה: | **סרטנאים** |
| שם מדעי |
|  Crustacea ‏בריניך, 1772 |

Procambarus lagniappe
גמלן שלמה
סרטן סלעים אדום
**סרטנאים** (שם מדעי: Crustacea) הם תת-מערכה במערכת פרוקי-רגליים (בממלכה הטקסונומית בעלי חיים). הם מאופיינים בגוף המחולק לפרקים, שני זוגות מחושים, וגפיים דו-סעיפיות שעברו התמחויות שונות (אכילה, תפיסה, הליכה, שחייה, רבייה וחישה). הגוף מכוסה בשלד חיצוני קשיח המורכב מקוטיקולה וכיטין. יש יותר מ-52,000 מינים של סרטנאים, המחולקים לשש מחלקות. גודלם נע מ-0.25 מילימטר ועד לכמה מטרים (סרטן עכביש יפני). הסרטנים נפוצים בכל רחבי העולם בכל הימים, במים מתוקים ומיעוטם ביבשה. לסרטנאים חשיבות אקולוגית ומסחרית רבה, בהיותם מזון לבעלי חיים רבים, בהם לווייתני מזיפות והאדם.

## תיאור מספר סרטנים לדוגמה

### סרטן החולות

**סרטן החולות** מבלה את רוב זמנו בתוך הים וניזון בעיקר מאצות, פלנקטון ושיירי דגים קטנים המצויים בקרקעית הים. גופו מכוסה שריון קשה אשר מגן עליו מפני דגים גדולים, סרטנים אחרים ומהתמוטטות המחילות בהן הוא מתגורר. נשקו של הסרטן הוא זוג גפי הפה שלו – צבתות בעלות כוח לפיתה רב. בעת התגוננות עומד הסרטן על רגליו האחוריות ופותח את צבתותיו כדי לשוות לעצמו ממדים גדולים יותר. עיני הסרטן ממוקמות בקצותיהם של זוג מחושים או גבעולים. מבנה זה מקנה לסרטן ראייה מרחבית / אופקית משופרת החיונית לציד כמו גם להתגוננות. הסרטן אינו מסוגל ללכת קדימה או אחורה אלא רק ימינה ושמאלה.

הסרטן מתרבה על ידי הטלת ביצים על חוף הים. מכיוון שהסרטן יכול לשהות זמן מוגבל מחוץ למים, לאחר ההטלה נלכדים סרטנים רבים בבריכות מים הנוצרות בעת השפל. שם הם מנסים לשרוד עד לעת הגאות הבאה, אשר בחסותה ימשיכו בדרכם אל קרקעית הים. רק מעטות מהביצים שורדות והופכות לסרטן בוגר, משום שהסרטנים שזה עתה בקעו צריכים לעשות את המסע מן החוף אל נקבי הסלע שבתוך הים, תוך התחמקות מטורפים ימיים.

את הסרטנים הנפוצים אפשר למצוא על הסלעים או בתוך החורים שבסלעים שבתוך הים, בדרך כלל קרוב לחוף.

### בלוטי ים

**בלוטי ים** (**זיפרגליים**) הם סרטנים ישיבים המכוסים במעין קונכייה סידנית הצמודה למצע עליו הם יושבים. את מזונם הם מסננים מן המים. הפרטים הם הרמאפרודיטים (דו-מיניים).

### טחבית

ה**טחבית** היא סרטן יבשתי בסדרה שווה-רגלאים. היא חיה בקרקעות לחות וניזונה מרקב.

## טקסונומיה

* מחלקת Remipedia
* מחלקת צדפונאים (Ostracoda)
* מחלקת רגלסתיים (Maxillopoda)
* מחלקת סרטנים עילאיים (Malacostraca)
* מחלקת Cephalocarida
* מחלקת סרטנים מסננים (Branchiopoda)

## ראו גם

* לובסטר
* חסילונים
* ארטמיה
* סרטן החולות

## קישורים חיצוניים

 מדיה וקבצים בנושא **סרטנאים** בוויקישיתוף

* סרטנאים, באתר ITIS (באנגלית)
* סרטנאים, באתר המרכז הלאומי למידע ביוטכנולוגי (באנגלית)
* סרטנאים, באתר Animal Diversity Web (באנגלית)
* סרטנאים, באתר האנציקלופדיה של החיים (באנגלית)
* סרטנאים, באתר iNaturalist (באנגלית)
* סרטנאים, באתר אנציקלופדיה בריטניקה (באנגלית)
* סרטנאים, דף שער בספרייה הלאומית
* a short documentary about Crustaceans & their hosts Canon S100 in Ikelite housing, סרטון באתר יוטיוב (אורך: 3:26)
* Crabs & Shrimps at Night – Reef Life of the Andaman – Part 27, סרטון באתר יוטיוב (אורך: 6:32)

## הערות שוליים
# אדמונד מלאנגלי, דוכס יורק

אדמונד מלאנגלי, דוכס יורק
Edmund of Langley|
לידה |
5 ביוני 1341 קינגס לאנגלי, הממלכה המאוחדת  |
|
פטירה |
1 באוגוסט 1402 (בגיל 61) Epworth, ממלכת אנגליה  |
|
מקום קבורה | Church of All Saints, Kings Langley  |
|
תארים |
דוכס יורק  |
|
בנות זוג | אינפנטה איזבלה מקסטיליה * ג'ואן הולנד (מ-4 בנובמבר 1393)
 |
|
ילדים | אדוארד מנוריץ', דוכס יורק, Constance of York, ריצ'רד, דוכס קיימברידג'  |
|
פרסים והוקרה |
אביר הבירית (1360)  |
|

לורד חמשת הנמלים|
1396–1398 (כשנתיים) |

|  |
| --- |
|
1376–1381 (כ־5 שנים) |

 |
|
פעולות ומבצעים |
|
מלחמת מאה השנים  |
|   |

**ארדמונד מלאנגלי, דוכס יורק** (באנגלית: **Edmund of Langley, 1st Duke of York**; ‏ 5 ביוני 1341 - 1 באוגוסט 1402) היה בנם של אדוארד השלישי, מלך אנגליה ושל פיליפה מאנו, והיה הרביעי מבין חמשת הבנים של הזוג שהגיעו לגיל הבגרות.

## קורות חיים

אדמונד נולד ב-5 ביוני 1341 בקינגס לאנגלי שבהרטפורדשייר, וכונה על שם מקום הולדתו. בגיל 21 קיבל את התואר רוזן קיימברידג' וב-6 באוגוסט 1385 קיבל את התואר דוכס יורק. בין השנים 1376–1381 ו-1396–1398 נשא בתואר לורד חמשת הנמלים.

אדמונד היה למעשה המייסד של בית יורק, אבל למעשה, רק בשל נישואי בנו הצעיר ריצ'רד מקוניסבורו, רוזן קיימברידג' לאן מורטימר, נכדתו של אחיו הגדול של אדמונד, ליונל מאנטוורפן, דוכס קלרנס, בית יורק טען את תביעתו לכתר האנגלי במלחמות השושנים.

כל נשותיו של אדמונד מלאנגלי היו קשורות לאחיו הגדול, ג'ון מגונט: אשתו הראשונה, אינפנטה איזבלה מקסטיליה, הייתה אחותה הצעירה של רעייתו של ג'ון מגונט; אשתו השנייה, ג'ואן הולנד הייתה אחותה של מרגרט הולנד, אשתו של ג'ון ביופורט, רוזן סומרסט, בנו של ג'ון מגונט.

איזבלה, אשתו הראשונה של לאנגלי, הייתה בתו של פדרו, מלך קסטיליה ושל מריה דה פאדילה. נולדו להם שני בנים ובת:

* אדוארד מנוריץ', דוכס יורק (נהרג בקרב אז'נקור);
* ריצ'רד מקוניסבורג, רוזן קיימברידג' (אבי בית יורק; הוצא להורג ערב הפלישה לצרפת, בשנת 1415, בידי הנרי החמישי באשמת בגידה).
* קונסטנס מיורק

לאחר מותה של איזבלה בשנת 1392, נשא לאנגלי לאישה את בת דודו, ג'ואן הולנד. לא נולדו להם ילדים.

לאנגלי נפטר בעיר הולדתו ונקבר בה.

## שלט אצולה

שלט האצולה של אדמונד מלאנגלי.
בהיותו בנו של המלך, לאנגלי השתמש בשלט האצולה המלכותי, בהבדל אחד - על התגים שעל שלט האצולה צוירו שלושה עיגולים אדומים.

## קישורים חיצוניים

 מדיה וקבצים בנושא **אדמונד מלאנגלי, דוכס יורק** בוויקישיתוף
* אדמונד מלאנגלי, דוכס יורק, באתר "Find a Grave" (באנגלית)
* אדמונד מלאנגלי, דוכס יורק, באתר אנציקלופדיה בריטניקה (באנגלית)
# ריצ'רד נוויל, הרוזן מווריק

ריצ'רד נוויל, הרוזן מווריק
Richard Neville|  |
|
לידה |
22 בנובמבר 1428 נוריץ', הממלכה המאוחדת  |
|
נהרג |
14 באפריל 1471 (בגיל 42) בארנט, הממלכה המאוחדת  |
|
מקום קבורה |
מנזר בישאם  |
|
מדינה |
ממלכת אנגליה  |
|
תארים | הארל של ווריק, Earl of Salisbury  |
|
השקפה דתית |
נצרות קתולית  |
|
בת זוג | אן בושמפ, רוזנת ווריק (מ-1434) * NN
 |
|
ילדים | אן נוויל, איזבל נוויל, דוכסית קלרנס, Margaret Neville  |
|
פרסים והוקרה |
אביר הבירית (8 בפברואר 1461)  |
|
חתימה |   |
|

לורד חמשת הנמלים|
1460–1470 (כ־10 שנים) |

האדמירל העליון של אנגליה|
1461–1462 |

הלורד הגדול צ'מברליין|
1464–1471 (כ־7 שנים) |

 |
|
פעולות ומבצעים |
|
קרב סיינט אולבנס הראשון  |
|   |

**ריצ'רד נוויל, הרוזן ה-16 מווריק** (באנגלית: **Richard Neville, 16th Earl of Warwick**;‏ 22 בנובמבר 1428 – 14 באפריל 1471), שכונה "ממליך המלכים", היה אציל אנגלי, מנהלן ומנהיג צבאי בתקופת מלחמות השושנים באמצע המאה ה-15. כוחו, עושרו ומעמדו הקנו לו מעמד מרכזי בתקופה זו של מלחמות שושלתיות. בתחילה תמך בבית יורק, אך לאחר מכן עבר לתמוך בבית לנקסטר, ובשל מעורבותו בהדחתם של שני מלכים, אדוארד הרביעי, מלך אנגליה והנרי השישי, מלך אנגליה כונה "ממליך המלכים". בסופו של דבר הובס בקרב בארנט ונהרג באפריל 1471.

## בתרבות

ברומן "דם ואש" של הסופר ג'ורג' ר. ר. מרטין דמותו של סר קריסטון קול ממשמר המלך מבוססת על ריצ'רד נוויל, ואף מכונה גם הוא "ממליך המלכים".

## קישורים חיצוניים

 מדיה וקבצים בנושא **ריצ'רד נוויל, הרוזן מווריק** בוויקישיתוף
* biography/Richard-Neville-16th-earl-of-Warwick ריצ'רד נוויל, הרוזן מווריק, באתר אנציקלופדיה בריטניקה (באנגלית)

 ערך זה הוא קצרמר בנושא אישים. אתם מוזמנים לתרום לוויקיפדיה ו**להרחיב אותו**.
# קורס

**קורס** הוא סדרת מפגשים ללימוד נושא מסוים.

קורסים נערכים במגוון רחב של מוסדות להקניית השכלה:

* אוניברסיטה: שבה מערכת הלימודים של כל סטודנט מורכבת מקורסים שבחר (בהתאם לכללי מסלול הלימודים שלו). קורס ניתן בדרך כלל במסגרת סמסטריאלית, הכוללת כ-13 מפגשים. באוניברסיטה הפתוחה, הפועלת בשיטת למידה מרחוק, מרכיב בסיסי של קורס הוא סדרת ספרי הקורס.
* צבא, שבו מסלול הכשרתו של החייל כולל קורסים רבים, במהלך כל השירות הצבאי, כגון קורס קצינים, קורס טיס ורבים אחרים; או אפילו בטרם החל בשירותו הצבאי, במסגרת קורס קדם-צבאי או מכינה קדם-צבאית. קורס הוא בדרך כלל תנאי לקידומו של החייל לתפקיד מסוים.
* מוסדות להכשרה מקצועית.
* גופים למתן קורס ספציפי, לעיתים כזה המהווה תנאי לקבלת רישיון מסוים.
* במתנ"סים ומרכזי למידה בלתי פורמלית אחרים ניתנים קורסים (או **חוגים**) במגוון נושאי תרבות, ספורט ותחביבים. חוגים נערכים גם במוסדות שיעודם שונה ומשום כך קהל היעד מצוי בהם ממילא, כגון בתי ספר, אוניברסיטאות, בתי אבות.
* קורסים בלמידה מרחוק באתרי אינטרנט ניתנים כמוצר נלווה של מוסד לימוד (למשל, מכון דוידסון לחינוך מדעי מספק חוגי מדע הנערכים במכון ויצמן וגם בלמידה מרחוק; אוניברסיטאות מספקות לתלמידיהן גישה מרחוק לצפייה בצילומי הרצאות של קורסים אליהם נרשמו) או כמוצר בפני עצמו (למשל, לייבמוקה היא רשת חברתית מקוונת המבוססת על קורסים ללימוד שפות).

קודם לפתיחת הקורס מתפרסם **סילבוס** שלו, כלומר מידע על תוכנו המתוכנן של הקורס. כן ניתן מידע על ידע וכישורים הנדרשים כתנאי להשתתפות בקורס.

הסכמי השכר במגזר הציבורי בישראל מעודדים את העובדים להרחיב את כישוריהם באמצעות השתתפות בקורסים: צבירה של מכסת שעות לימוד מסוימת בקורסים מקנה לעובד תוספת שכר הקרויה "גמול השתלמות".

## קישורים חיצוניים

 ערך זה הוא קצרמר בנושא חינוך. אתם מוזמנים לתרום לוויקיפדיה ו**להרחיב אותו**.
# לוחם אש

לוחם אש יפני, במהלך תרגיל המדמה שרפה במטוס
**לוחם אש** (נקרא גם: **כבאי**) הוא מונח המשמש לתיאור אדם שעבר הכשרה להתמודדות עם שרפות, תקריות בהן מעורבים חומרים מסוכנים וחילוץ לכודים.

## אטימולוגיה

המילה כבאי הגיע מהשורש כ.ב.ה (מכבה האש) והמשקל לציון מקצועות, בצורתו התלמודית, כגון בנאי, גבאי וכו'.

לאחר אסון השריפה בכרמל הוחלט לשנות את שם המקצוע ל"לוחם אש" כדי להעלות את מעמדם של הכבאים בדומה לשינוי שהתבצע באנגלית מ-Fireman ל-Firefighter.

## הכשרה

בישראל לימודי כבאות בנויים על פי תקנים של המשרד לביטחון פנים, המציב דרישות הכשרה מסוימות ומפקח על מסלולי ההכשרה. הלימודים מתקיימים במכללה הארצית לכבאות והצלה לישראל.

הלימודים מורכבים מהכשרה במספר רמות, כיבוי אש בסיסי, קורס כבאים מתקדם, מפקדי צוותים, קציני כיבוי אש, וקורסים להדרכה ופיקוח.

## פעילות לוחמי האש

הצלת נפש, רכוש וחילוץ לכודים במקרים הבאים:

כבאות והצלה:

* דליקות
* שריפות ביערות, שטחים פתוחים ושדות קוצים
* טיפול בתקריות בהן מעורבים חומרים מסוכנים (חומ"ס) (כולל אירועים בהם מעורב גפ"מ)
* תאונות דרכים, תאונות רכבת ותאונות כלי תעופה
* פיגועי טרור ופעילויות חבלניות עוינות (פח"ע)
* חילוצים מגובה/תהומות/בורות וחילוצים במתווה אורבני (סנפלינג) וכן חילוץ מנהרות זורמים ושיטפונות
* חילוצים ממעליות ופריצות דלת במקרי חירום
* חילוץ בעלי חיים וכל עזרה אשר נדרשת לבקשת שאר גופי החירום הארציים במידת הצורך

מניעת דליקות והדרכה:

* אבטחת אירועים, משחקי כדורגל והתכנסויות של מעל 700 איש.
* מניעת דליקות - קביעת דרישות לסידורי בטיחות אש אקטיביים ופסיביים בשטחים בנויים ופתוחים בעזרת חקיקה והסברה.
* הדרכה ואימונים - החל מאימון הכבאי כפרט ועד להשתתפות בתרגילים משותפים עם משטרת ישראל, צה"ל וארגונים נוספים.
* בניין הכוח - גיוס כח אדם, בינוי ושיפוץ תחנות ורכש ציוד ייעודי, רכבי כיבוי וחילוץ לסוגיהם.

## ראו גם

* מכבי אש
* כבאות והצלה לישראל
* האגודה הבינלאומית של לוחמי אש

## קישורים חיצוניים

* דרישות סף ללוחמי אש, באתר השירותים והמידע הממשלתי
* אילון גלעד, על מקורה של המילה כַּבַּאי, באתר הארץ, 29 ביולי 2020